google/wiki40b huggingface dataset:
Bedside Story

Bedside Story var Norges bidrag til Underholdningsfestivalen i Montreux i 1970. Livet i sengen skildret av Erik Diesen og Sverre Christophersen. Musikalsk ledelse: Egil Monn-Iversen. Bidraget ble vist på NRK TV 4. april 1970.
Gjerrigknarken

«Gjerrigknarken» er et skillingstrykk av ukjent opprinnelse. Alf Prøysen presenterte det i sin visespalte i «Magasinet for alle» årgang 1957.

Teksten

1.Jeg har kjent en mann som var gjerrig kan De tru,

og var'n ikke gjerrig så jadden var han slu.

Han spiste bare mat når han hos andre kunne få,

og det var det eneste han hadde råd til å.
2.Skulle han sette seg så dro han buksebaken ned,

så sparte han mye bukser og var lykkelig med det.

Skulle han gå noen steder, kom han alltid langsomt frem,

slitasjen under skoa samla han opp og tok med hjem.
3.Hushjelp hadde han bare i den kalde vinterstid,

så sparte han mye brensel hu var varm og hyggelig.

Han spiste ikke mye heller, denne svinepels

satte magen fram mot ovnen og varma middagen opp til kvelds.
4.Så fikk han da en gris som skulle slaktes da til slutt

skyte han kunne han ikke for da måtte han kjøøpe krutt.

Men tror du ikke han fikk livet av grisen likevel

han kilte den på skinka til den lo seg kvekk ihjel.
5. divisjon fotball for menn (Nordmøre og Romsdal)

Avdeling 1

Kilde: fotball.no

Avdeling 2

Kilde: fotball.no

Avdeling 3

Kilde: fotball.no

Avdeling 1

Kilde: Speaker.no

Avdeling 2

Kilde: Speaker.no

Avdeling 3

¹ Tomrefjord går til kvalifiseringsrunden fordi Molde 5 og Isfjorden/Åndalsnes 2 ikke kan rykke opp.
Kilde: Speaker.no
Vulca fra Veii

Vulca fra Veii var en etruskisk kunstner fra byen Veii, og han er den eneste etruskiske kunstneren som er nevnt med navn av antikkens forfattere. Plinius den eldre skriver om Vulca i sitt leksikalske verk Naturalis Historiamed støtte i sitat fra Marcus Terentius Varro.
Han arbeidet for den siste av romerske kongene, Lucius Tarquinius Superbus, som styrte i årene 535 f.Kr. og 510 f.Kr. Vulca var ansvarlig for å lage en statue av Jupiter som sto plassert på innsiden av Jupitertempelet Optimus Maximus på Kapitolhøyden, og muligens også den 1,80 meter høye Apollon fra Veii. Hans statue av Jupiter, som ble lagd i malt terrakotta, hadde et rødt ansikt, og var så berømt at seirende romerske generalene ville male sine egne ansikter røde i løpet av triumfmarsjene gjennom Roma. Plinius den eldre skrev at hans verker var «de fineste bilder av guddommer på denne tiden... mer beundret enn gull»
Vulca hadde øyensynlig stor innflytelse på samtiden og han åpnet en skole i skulpturering i leire i nærliggende byer av Roma. Således er det ikke sikkert at alle de arbeider som er tilegnet ham er laget av ham selv. Det var i Veii at han gjorde sine beste arbeider. Foruten Apollon finnes en Hermes hvor bare hodet er igjen av og statue av en kvinne med et barn i armene, kjent som «Kvinne med barn», som antagelig skal skildre Leto (romersk Latona) med den nyfødte Apollon.
Rio Grande do Norte

Geografi

Rio Grande do Norte er kjent for sine strender og sine sanddyner. Ifølge NASA er luften den reneste i hele Sør-Amerika.
To klimatyper er dominerende i delstaten: tropisk i de østligste kystområdene og halvtørr i resten av delstaten, inkludert en del av kystområdene. Det kan nevnes at i motsetning til de andre delstatene i nordøst (Paraíba, Pernambuco, Alagoas, Sergipe og Bahia) har ikke Rio Grande do Norte overgangssonen mellom tropisk og halvtørt klima som kalles agreste. Hovedgrunnen til denne forskjellen skal være at de andre delstatene har et fjellområde kalt Serra da Borborema som går parallelt med kysten og som skiller kysten fra de halvtørre innlandsområdene sertão. Dette fjellområdet er bare til stede et lite stykke inn i Rio Grande do Norte.
Skogsområdene som en gang dekket mesteparten av kysten i Brasil, strakk seg opp til sørenden av Rio Grande do Norte. Nord for delstatshovedstaden Natal er kystområdene dominert av store områder med sanddyner.
De halvtørre områdene kjennetegnes ikke bare av lite regn, men også av at regnet kommer uregelmessig. I perioder kan det gå flere år mellom hver gang det regner. Store deler av de indre områdene i delstaten inngår derfor i et statlig program som skal hjelpe de tørkeutsatte områdene i Brasil.
Det vokser også en del mangroveskog i delstaten.

Historie

Det som i dag er Rio Grande do Norte ble opprinnelig kolonisert av franskmenn, antakelig skjedde dette i perioden 1535 og 1598. Denne kolonien ble imidlertid forlatt og på 1600-tallet kjempet portugisere, som ville øke sine territorier i Brasil og hollendere, som prøvde å få et fotfeste i Sør-Amerika.
I 1633 startet en lang periode hvor Rio Grande do Norte var under nederlandsk kontroll. Dette var en periode hvor økonomien ekspanderte og blomstret som følge av nyplanting av sukkerrør og kvegdrift.
Under 2. verdenskrig hadde de allierte flybaser i Rio Grande do Norte. Disse ble brukt som utgangspunkt for luftangrep på de tysk-okkuperte områdene i Nord-Afrika.
I 1964 ble Sør-Amerikas første rakettoppskytningsfelt bygget opp i Rio Grande do Norte. Barreira do Inferno er ofte referert til som det «brasilianske NASA».

Økonomi

Historisk sett har sukker og kvegdrift vært viktige inntektskilder i Rio Grande do Norte. Siden 1980-tallet har imidlertid delstaten satset mye på turisme. Det er brukt mye midler på å bygge anlegg for turister og for å restaurere gamle bygninger i de større byene.
Det dyrkes også mye frukt i delstaten, som står for 70 % av melon-dyrkingen i Brasil. I tillegg er delstaten kjent for dyrking av mango og cashew. Som en kuriositet kan det nevnes at verdens største cashew-tre finnes i delstaten. Bladkrona har en omkrets på 500 meter og dekker et areal på 7 300 m², noe som gjør det 70 ganger større enn et gjennomsnittlig cashew-tre.
Sanct Johannes-Guttene

Sanct Johannes-Guttene (også noen ganger skrevet Sankt Johannes-Guttene) var et guttekor i Oslo. Koret ble etablert i 1965 av operasanger og senere inspisient ved Den Norske Opera Svein Bruun som var korets dirigent helt frem til sin død i 1988 da koret også opphørte.
I den omtrent siste halvdelen av korets eksistens hadde det også en undertittel, Akershus slottkirkes guttekor.

Svein Bruun

Svein Bruun (3. mars 1917-7. april 1988) var tidligere Olavsgutt. Han endte opp med å starte opp sitt eget kor i Ragnvald Bjarnes ånd i 1965. Bruun var operasanger ved Den norske opera og senere inspisient samme sted. Bruun ble tildelt Kongens Fortjenstmedalje i gull den 1. juli 1981.

Turneer og konserter

Bruun ønsket å bringe kormusikken ut til alle deler av Norge. Koret hadde tre faste turneer: påsketurneen som foregikk rundt i Sør-Norge, sommerturneen som i hovedsak var myntet på Nord-Norge og juleturneen som også gikk i Sør-Norge.
I tillegg hadde koret konserter i Oslo-området hver søndag i advent. De fleste årene var Trefoldighetskirken og Frogner kirke blant korets konsertsteder i Oslo; konsertene i Trefoldighetskirken var de eneste som det ble solgt billetter til. Juleaften hadde koret sin faste konsert i Akershus slottskirke.
Sanct Johannes-Guttene var også faste deltakere under den årlige markeringen på retterstedet på Akershus festning til minne om de nordmennene som ble henrettet der under andre verdenskrig.
Sentralamerikanske og karibiske leker 1926

Sentralamerikanske og karibiske leker 1926. Lekene i 1926 var de første sentralamerikanske og karibiske leker, de ble arrangert i Mexico by i Mexico i perioden 30. oktober til 2. november 1926. Det var 269 utøvere fra tre nasjoner som deltok i åtte sporter. Mexico ble beste nasjon med tjuefem gullmedaljer foran Cuba med fjorten.
Lijiang (Yunnan)

Lijiang (Forenklet kinesisk: 丽江市; tradisjonell kinesisk: 麗江市; pinyin: Lìjiāng; Wade-Giles: Lì-chiāng)  er et byprefektur i provinsen Yunnan i Folkerepublikken Kina. Byen er meget godt bevart og er et viktig turistmål, sammen med fjellområdet Tigersprangkløften som er en del av verdensarven og ligger innen byprefekturets grenser, 60 km nord for byen. Det er Naxi-folket som er den opprinnelige befolkningen i byen, kjent for sin matriarkalske kultur og levesett.

Historie

Lijiang var under tusi-herredømme av slekten Mu (木氏) under Mingdynastiet og Qing-dynastiet.
Baisha gamle by var det gamle politiske, kommersielle og kulturelle dete for naxiene og andre etniske grupper i fire hundre år, fra 658 til 1107. Baisha var kjent for sine silkebroderier og var et viktig sted på den den sørlige silkeveien, også kalt den gamle teveien .
Scott Booth

Klubbkarriere

Booth startet sin fotballkarriere hos sin hjemklubb Aberdeen i 1988. Han etablerte seg raskt på førstelaget og bidro til at Aberdeen kjempet om seriemesterskapet i Scottish Premier League under 1990/1991-sesongen, samt spilte klubben frem til finalen i Scottish League Cup i 1995/1996-sesongen, som klubben vant etter å ha slått Dundee FC. Etter å ha spilt over 160 seriekamper og bidratt med over 40 seriemål over ni år dro Booth på en fri overgang til den tyske klubben Borussia Dortmund i juni 1997.
Han fulgte i fotsporene etter landsmannen Paul Lambert, som hadde ankommet Dortmund året før, og som nettopp hadde bidratt til at klubben vant UEFA Champions League like før Booth ankom Dortmund. Booth fikk på sin side ikke nevneverdig med spilletid, mye grunnet konkurranse om spissplassene fra blant andre Stéphane Chapuisat og Heiko Herrlich, men ble derimot den første skotte til å vinne Intercontinental Cup med seier over den brasilianske klubben Cruzeiro. 
I 1998 og 1999 ble Booth lånt ut fra Dortmund til henholdsvis FC Utrecht og Vitesse i nederlandsk fotball, hvor han fikk moderat med spilletid. I mai 1999 ble han solgt til FC Twente for 400 000 pund, hvor han omsider etablerte seg for førstelaget og bidro sterkt til at klubben vant KNVB-cupen i 2000/2001-sesongen. Etter å ha spilt over 100 seriekamper for klubben dro han vederlagsfritt tilbake til hjemklubben Aberdeen i juli 2003 og spilte én sesong for klubben før han la opp på grunn av skade ved kontraktslutt i mai 2004. Booth har siden fungert som ekspertkommentator for TV-kanalene Setanta Sports, BBC og ESPN.

Internasjonal karriere

Booth fikk sin landslagsdebut for Skottland i en vennskapskamp mot Tyskland i mars 1993. Han ble tatt ut i troppen til EM i fotball 1996 av landslagstrener Craig Brown, hvor han spilte i to gruppespillkamper mot henholdsvis Nederland og Sveits. Han ble også tatt ut i troppen til VM i fotball 1998 hvor han spilte én gruppespillkamp, som var Skottlands siste kamp mot Marokko. Booth fikk totalt 22 landskamper og seks landslagsmål for Skottland frem til 2001.
Italias Grand Prix

Italias Grand Prix (Gran Premio d'Italia) er et Formel 1-løp som siden serien ble opprettet har vært et fast innslag i Formel 1-kalenderen. Det har vært avholdt på Monza bortsett fra 1980 da løpet ble kjørt på Imola.
Pujiang (Chengdu)

Pujiang (kinesisk: 蒲江县; pinyin: Pújiāng Xiàn) er et fylke i den subprovinsielle by Chengdu i provinsen Sichuan i Folkerepublikken Kina. Det hadde i 1999 et folketall på 255 035 innbyggere.

Kulturminner

Pujiang-grottene (Pujiang shiku, 蒲江石窟) fra Sør- og norddynastienes tid frem til Qingdynastiets tid ble i 2006 oppført på Folkerepublikken Kinas liste over kulturminner.
Oslo Bispeborg

Oslo Bispeborg var den opprinnelige bispegården i Oslo. Borgen ble grunnlagt på begynnelsen av 1200-tallet av Bisp Nikolas Arnesson, og utvidet utover 1300-tallet. Borgen ble bygget i stein rundt en bispegård i tre etablert i begynnelsen av 1100-tallet. Et ferdig, lukket forsvarsanlegg ble bispeborgen antakeligvis ikke før ut på 1300-tallet.
Borgen befant seg i Gamlebyen på nordsiden av Oslo torg/Bispegata. Den bestod av steinhus, omringet av høye murer og et tårn. Fra tårnet (kastellet) gikk en takoverbygget bro (drombegang) over til Halvardskatedralen. Sammen med Hallvardskatedralen var bispeborgen det daværende Oslos viktigste geistlige anlegg. Borgen var i tillegg et politisk tyngdepunkt: Den første unionsavtalen mellom Norge og Sverige ble undertegnet i bispeborgen, rett etter Håkon Vs død i 1319. 
Borgen ble skadet i 1523 ved svenskenes angrep. Etter reformasjonen i 1537 ble store deler av borgen revet, og i 1554 flyttet biskopen over til østfløyen i det nedlagte Olavsklosteret, som senere ble Oslo bispegård. I 1579 lot borgermester Christen Mule oppføre en renessansebygning på stedet.  Her ble kong James (Jakob) VI av Skottland og prinsesse Anna av Danmark viet 23. november i 1589. Etter en brann i 1722 ble den nåværende Oslo ladegård bygget over kjellermuren av Mules gård i 1725. 
Det fins rester av middelalderbyens bispeborg i kjelleren til Ladegården, bl.a. Bisp Nikolas vinterhall. Bisp Nikolaus' kapell er et rom fra bispeborgen som er rekonstruert i tilknytning til Ladegården.
Mjømna kirke

Historie

I 1892 ble det anlagt gravplass på Mjømna og derfor var det naturlig  å bygge kirken her.  Mjømna sogn ble opprettet ved kongelig resolusjon 23. juli 1900 og i 1901 ble kirken bygges delvis ved lån og delvis med gaver. Før hadde folk på øyene vært nødt til å reise til Eivindvik kirke og dette hadde ført til ulykker. I 1932 ble det bygget egen kai ved kirken.

Bygningen

Byggmester Anders Korsvold tok på seg å lage et utkast til kirkebygg. Dette ble godkjent med noen små endring av arkitekt Schirmer som var statlig bygningsinspektør. Kirketomten lå i utmarken ned mot sjøen omkranset av knauser. Kirken er bygget som en enkel kirke. Den har sakristi på hver side og tårn over en firkantet tårnhals over tårnfoten. Den er også våpenhus. Til 50-årsjubileet ble det gjort små endringer og reparasjoner på selve kirkehuset Toalett og bårehus er bygget i egne tilbygg i 1973.

Interiør

Som ny ble kirken malt innvendig i en lys grønnfarge med gule felt i dørene og grønne felt i galleriet. Skipet har flatt tak som skråner ut mot sidene. Der er tre søyler på hver side. Sideveggene i skipet har fire spissbuede vinduer. Koret er litt smalere enn skipet og har et vindu på hver side. Kirken er enkelt dekorert, men har en tannsnittrand. Til 50-årsjubileet ble Mjømna kirke restaurert og malt inni.

Inventar

Til å begynne med hadde alteret et utskåret hvitt trekors som senere ble byttet ut med en altertavle.
Altertavlen er laget av Wilhelm Bjørknes og er en kopi etter Adolph Tidemand (1814-1876). Motivet er Jesu oppstandelse etter Tidemands bilde Christi Opstandelse fra 1871. Originalen henger i Bragernes kirke i Drammen. Tilsvarende kopier henger i over 80 norske kirker.
Prekestolen er fra 1901.
Døpefonten er i tre og er antakelig laget i 1901. Dåpsfatet er i sølv og har innskriften: Mjømens Kirke. I Faderens Sønnens og den Hellige Aads Navn. Det er fra 1909. Dåpsmuggen er i også i sølv.
Kirken har et votivskip formet som en fjæring laget av Ola Eiksund.
Orgelet er fra 1905
Kirkeklokken er fra 1965 laget ved Olsen og Nausen klokkestøperi.
Per Gynt

Per Gynt skal ha vært en sagnomsust reinjeger fra Sødorp i Gudbrandsdalen. Dersom han også var en historisk person, må han ha levd en gang på 1600-tallet.
Per Gynt-sagnene er ofte konsentrert om hvordan han evnet å tukte troll, omgås huldrejenter, og overdrive sine egne, personlige fortellinger fra ensomme jaktopplevelser i fjellheimen. Engebret Hougen fant også på, da han som femtenåring på Laurgård fortalte sagnene for Peter Christen Asbjørnsen, å knytte Per Gynt til sagnet om Kjetta på Dovre, et grep som eventyrsamleren straks avslørte, men likevel nyttiggjorde seg i gjenfortellingen. Dette ga ham også en karakteristikk av sagnfiguren, som alltid fortalte at han selv hadde opplevd slikt som folk visste hadde skjedd andre. Dette poenget ble også den avgjørende innfallsvinkelen for Ibsen da han skapte sin Peer Gynt.
Dagrun Anholt

Karriere

Anholt deltok i flere lokale teateroppsetninger før hun fikk en av hovedrollene i TV-serien Forviklinger på gården om Den lille traktoren Gråtass. Senere spilte hun i mini-serien Sejer - Elskede Poona (2003) og i den norske spillefilmen Buddy. Hun hadde også en rolle i TV-serien Hos Martin. 
Hun spilte rollen som «Rita Hansen» i dramaserien Hvaler, som hadde premiere høsten 2010. Høsten 2011 hadde hun en gjesterolle i 18 episoder av TV 2s såpeserie Hotel Cæsar, som «Veronica Fasting». I serien Willys jul hadde hun rollen som «Astrid», Willys tante. Hun har også spilt moren til Anja i filmen Kule Kidz gråter ikke.
Pelagianisme

Pelagianisme er en kristendomsoppfatning som er oppkalt etter munken Pelagius som var enten irsk eller britisk. Han var predikant på 400-tallet i Roma, og gikk i mot læresetningen om arvesynd. Han hevdet at arvesynd ikke eksisterte, og understreket viljens frihet. Han møtte sterk motstand fra Augustin. Pelagius' oppfatning ble dømt som kjettersk under et kirkemøte i Kartago, 418 og ratifisert under kirkemøtet i Efesos i 431.
Dana Ashbrook

Karriere

Ashbrook filmdebuterte 11 år gammel i 1978 via en liten birolle i skrekkomedien Attack of the Killer Tomatoes. Hans TV-debut kom i 1986 da han hadde en gjesteopptreden i dektetivserien Cagney & Lacey og året etter to gjesteopptredener i såpeserien Knots Landing. I 1988 hadde en han større rolle i zombie-komedien Return of the Living Dead Part II, og medvirket på slutten av 1980-tallet i flere skrekkomedier slik som blant annet Waxwork (1988) og Girlfriend from Hell (1990).

Etter Twin Peaks og oppfølgerfilmen Twin Peaks: Fire Walk with Me, portretterte han i 1992 Clyde Barrow i TV-filmen Bonnie & Clyde: The True Story og hadde i 1995 en sentral rolle i sciencefiction- og TV-filmen W.E.I.R.D. World. I 1997 fikk han hovedrollen som Gary McDermott i den kortlivede tv-serien Crisis Center.

Han har etter millenniumskiftet medvirket i relativt ukjente filmer, men en kan merke seg filmtitler som Angels Don't Sleep Here (2001) og The Last Place on Earth (2002). I perioden 2002-03 hadde han rollen som Rich Rinaldi i tv-serien Dawson's Creek, og i 2007 rollen som Tony i den amerikanske krigsdramaserien The Kill Point.
Skiskyting under Vinter-OL for ungdom 2016 – Stafett mikslag

Mix-stafett under Skiskyting under Vinter-OL for ungdom 2016 går 21. februar på Birkebeineren skiskytterstadion.
Henry Moore

Utmerkelser (utvalg)

Moore ble i 1972 utnevnt til den tyske ordenen  Pour le Mérite für Wissenschaften und Künste.
Gray's Inn

Gray's Inn er en av de fire «Inns of Court» som finnes i City of London og som fungerer som en kombinasjon av juridiske  høyskoler og en advokatforening for skrankeadvokater. Gray's Inn har sin bygning like utenfor Citys grenser, i bydelen  Camden.
Gray's Inn fantes allerede før 1370, den gamle hovedbygningen  stammer fra 1500-tallet.
Tilståelsessak

En tilståelsessak er i norsk straffeprosess et eget prosesspor for en straffesak hvor den siktede avgir en uforbeholden tilståelse av det straffbare forhold vedkommende er tiltalt for. Slike saker kan føres under forenklede straffeprosessrettslige regler. En dom i en tilståelsessak kalles en tilståelsesdom.
En straffesak kan kun kjøres som tilståelsessak hvis siktede samtykker og påtalemyndigheten fremsetter begjæring om det. Det er domstolen som beslutter at saken kan kjøres som tilståelsessak, og slik beslutning skal kun gis hvis domstolen «ikke finner det betenkelig» og saken gjelder en straffbar handling som ikke kan medføre fengsel i 10 år eller mer, siktede har gitt en uforbeholden tilståelse som «styrkes av de øvrige opplysninger». For visse lovovertredelser, promillekjøring og kjøring uten førerkort, er det bestemt at det er tilstrekkelig at siktede «erklærer seg skyldig».
En uforbeholden tilståelse må foreligge både for skyldspørsmålet og omstendigheter av betydning for straffutmålingen. Tilståelsen må dekke både de subjektive og objektive sidene av straffebudet. Det er tilstrekkelig at siktede tilstår de faktiske forhold, selv om han ikke erklærer seg skyldig (f.eks. ved å erkjenne at forholdet rammes av straffeloven).
Besluttes det at det skal føres tilståelsessak kan tingretten pådømme saken uten tiltalebeslutning eller hovedforhandling. Saken kan da dømmes med kun én dommer og i visse tilfeller uten at siktede har forsvarsadvokat.
M24 Chaffee

Chaffee i Norden

Norge mottok endel Chaffee som del av den amerikanske våpenhjelpen. På midten av 1970-tallet ble disse fullstendig overhalt og modernisert under navnet «NM116». Det ble installert en fransk 90 mm kanon og moderne ildlednings-systemer. NM-116 tjenestegjorde i den norske hæren frem til 1992–93 og var antakelig de siste Chaffees i aktiv tjeneste i verden. Denne varianten ble også eksportert til Taiwan.
Chaffee var også i bruk i det danske forsvaret fra 1952 til 1975.
Enkelte stillinger i Lyngen-linjen ble utstyrt med kanontårn fra utrangerte Chaffee'er. Et av disse står i dag utstilt i artillerisamlingen på Høytorp fort.
Unabhängige Sozialdemokratische Partei Deutschlands

Unabhängige Sozialdemokratische Partei Deutschlands (Tysklands uavhengige sosialdemokratiske parti, forkortet USPD) var et tysk politisk parti som ble stiftet i 1917 av krigsmotstandere som brøt ut fra det sosialdemokratiske partiet SPD. Lederen for det nye partiet var Hugo Haase.
USPD samlet alle de som var motstandere av SPD-ledelsens støtte til den tyske krigføringen under første verdenskrig, for eksempel Eduard Bernstein, Karl Kautsky, Karl Liebknecht og Rosa Luxemburg. Disse kunne ha svært ulike standpunkt i andre spørsmål, men sto samlet om krigsmotstanden.
Venstrefløyen av USPD var Spartakusforbundet, med Liebknecht og Luxemburg i spissen. Mot slutten av 1918 brøt Spartakusforbundet med USPD, og dannet Tysklands kommunistiske parti (KPD), mot Luxemburgs vilje.
USPD satt sammen med SPD i en provisorisk regjering etter novemberrevolusjonen i 1918, men USPD trakk seg snart ut da det ble klart at SPD ikke hadde tenkt å ta revolusjonen videre i sosialistisk retning. Samtidig var USPD ikke på linje med kommunistene som i januar 1919 stilte seg bak det såkalte spartakistopprøret i Berlin, hvor både Karl Liebknecht og Rosa Luxemburg ble drept av frikorpset som slo det ned. 
USPD gikk inn for et kompromiss og en kombinasjon mellom et parlamentarisk system og et arbeiderrådssystem. Partiet fikk stor oppslutning ved valget i juni 1920 som  venstresosialistisk parti, med rundt 5 millioner stemmer mot SPD sine 5,6 millioner og KPD 440 000. Valget gjorde USPD til Tysklands nest største, etter SPD, og med 84 mandater mot SPDs 102.
Men partiets styrke skulle også vise seg å være dets svakhet, da mellomposisjonen mellom en parlamentarisk og en revolusjonær politisk kurs viste seg svært vanskelig i datidens politiske klima i Tyskland. I desember 1920 ble partiet delt, da et flertall på landsmøtet gikk inn for en sammenslåing med KPD. De fleste av mindretallet gikk da tilbake til SPD i slutten av 1922, slik at rundt en tredjedel av USPD-medlemmene gikk inn i KPD, en annen tredjedel gikk tilbake til SPD, mens en tredjedel «forsvant» fra politikken.
Baghabari gasskraftverk

Baghabari gasskraftverk er to gasskraftverk ved Sirajgonj i det vestlige Bangladesh.
Det ene anlegget (Baghabari) har en installert produksjonskapasitet på 171 MW fordelt på 1+1 kokere / turbiner, som ble ferdigstilt i 1991 og 2001. Brenselstypen er naturgass. Kraftverket ble reist med kapital fra Frankrike, og er offentlig eid.
Det andre anlegget (Baghabari BMPP West Mont) ble ferdigstilt i 1999 med en effekt på 90 MW, og fyres også med naturgass. Dette anlegget er privat eid og driftes av selskapet WCL.
Uavhengige bygninger

En uavhengig bygning er uavhengig fra nesten alle typer av infrastruktur (iallfall i teori). Noen av de typene av infrastruktur som husene skal være uavhengig fra er elektrisitet og vanntilførsel, kloakksystemer, kommunikasjonssystemer å av og til offentlige veinett.
En av fordelene med denne typen bygg er at det er mye mindre miljøforurensning, økt sikkerhet og lave vedlikeholdsutgifter. Et annen fordel med uavhengig bygning er at vist det er en naturkatastrofe så kan du klare deg veldig enkelt i den bygningen.
Pandur

Pandur er et østerriksk pansret personellkjøretøy fra Steyr-Daimler-Puch. Det finnes i 6×6- og 8×8-utgaver, og er produsert i to generasjoner. Det ble tatt fram på privat initiativ fra produsenten i 1979.
Pandur er eller har vært i tjeneste i Belgia, Gabon, Kuwait, Tsjekkia, Slovenia, USA, Østerrike og Portugal.